Geroosterde steurgarnale met piekelwaatlemoen
JY LEES NOU Geroosterde steurgarnale met piekelwaatlemoen
Die feestelike vrugtesterretjies in die voorgereg skep net die regte Oukersaand-atmosfeer. Jy kan die waatlemoen met mango of papaja vervang.
200 ml appelasyn
skil van een lemoen, in een reep afgesny
24 waatlemoensterretjies of -blokkies
16 groot steurgarnale
2 vet koffelhuisies, gekneus
30 ml vars ment, fyngekap
30 ml vars tiemie, fyngekap
1 groot komkommer, in lang dun repe gesny
cos-slaaiblare en gemengde slaaiblare
1. Berei piekelwaatlemoen Rooster die koljandersaad, steranys en kardemomsaad droog in 'n braaipan oor lae hitte totdat die geure begin ontwikkel. Plaas dit in 'n vysel en stamp fyn. Skraap die speserye uit in 'n klein kastrol en gooi die appelasyn, water, lourierblaar, lemoenskil, suiker en sout en swartpeper by. Bring tot kookpunt, verlaag die hitte en prut vir sowat 3 minute. Verwyder dit van die hitte en laat staan tot afgekoel. Giet die mengsel oor die waatlemoensterretjies of -blokkies sodra dit afgekoel het en roer deur. Bedek en laat staan vir sowat 'n uur voor bediening.
2. Berei die garnale Verwyder die doppe van die steurgarnale, maar behou die koppe en stertgedeeltes. Sprinkel die knoffel, kruie, brandrissie en olyfolie oor die steurgarnale en meng deur sodat hulle oraloor bedek is. Rooster onder 'n voorverhitte roosterelement vir 'n paar minute aan elke kant, tot gaar.
3. Berei slaaibondels Plaas twee cos-slaaiblare opmekaar sodat die stingelente aan dieselfde kant lê. Plaas van die kleiner gemengde slaaiblare binne-in en rol die bondel op. Bind 'n komkommerreep om die stingelent van die slaaibondel en bind vas met 'n grasui. Sny die onderkant gelyk sodat die bondel kan regop staan. Herhaal met die oorblywende bestanddele totdat jy uiteindelik 8 slaaibondels het.
Om voor te sit Pak op elke bord 2 steurgarnale, 1 slaaibondel en 3 vrugtesterretjies. Bedruip die slaaibondel met 'n vinaigrette.
Wynvoorstel Vul weer die vonkelwynglase saam met dié elegante voorgereg. Skink verkieslik 'n Cap Classique van hoë gehalte – suikersoet voggies sal nie deug nie.